Elizabeth en Jean se sprokiestroue by Beloftebos | SARIE BRUID
Buite in die natuurskoon van Beloftebos by Stanford het Elizabeth en Jean getrou. Die paartjie het op Stellenbosch ontmoet en hoewel albei oorsee op private bote werk, het hulle besluit om in Suid-Afrika te kom trou.
“Ons is mal oor die see en natuur, daarom het ons besluit dat ons spesiale dag hier moet wees,” vertel Elizabeth.
Die paartjie was al in 35 lande en wil nog die res van die wêreld sien. Jean het Elizabeth in Costa Rica gevra om te trou. Hulle het vir ’n romantiese ete gegaan op ’n berg met die uitsig van die hele Costa Rica se glansende liggies.
“Wow, dit was so romanties!” vertel Elizabeth oor hul verlowingsaand.
Die dekor by hul troue was ’n mengelmoes van blomme en vrugte.
“Ons wou hê die dekor moes ons persoonlikhede weerspieël. Ons het die meeste van die goed self vir die troue gemaak. Van die konfyt tot die lappe, wat ons uit Italië saamgebring het. Alles het iets van ons uitgewys.”
Elizabeth se raad aan bruide is om op jou troudag 15 minute te neem vir jou en jou man.
“Die dag gaan so vinnig verby, en kan so besig word dat daar nie baie tyd is vir julle twee nie. Gee 15 minute aan nét jou man af, weg van die gaste en die kameras. Waardeer mekaar.”
FOTOGRAAF: Justin Davis Photography	| PLEK: Beloftebos Trouplek	|
Vorige artikel Mia en Leon: Sprokie van ’n stadsliefde